ஆனால், இரவு 11 மணி அளவில் விஷாலை முன்மொழியாத இரு பெயர்கள் இணைக்கப்பட்டுள்ளதாலும், முன்மொழிவோரின் எண்ணிக்கை குறைவாக இருப்பதாலும், அவரின் வேட்பு மனு நிராகரிக்கப்பட்டது என தேர்தல் அதிகாரி வேலுச்சாமி அறிவித்தார். தற்போது, இது தொர்பாக விஷால் தனது அதிகாரப்பூர்வ டிவிட்டர் பக்கத்தில் பிரதமர் நரேந்திர மோடிக்கும், ஜனாதிபதி ராம்நாத் கோவிந்திற்கும் டேக் செய்து ஒரு ஸ்டேட்டஸ் தட்டியுள்ளார். அதில் அவர் கூறியதாவது “ஆர்.கே.நகர் இடைத் தேர்தல் விவகாரத்தில் என்ன நடந்து வருகிறதென தங்களுக்கு தெரியுமென நான் நம்புகிறேன். என்னுடைய வேட்பு மனு முதலில் ஏற்கப்பட்டு, பின் நிராகரிக்கப்பட்டது. இச்செயல் நீதிக்கு புறம்பானது. இதற்கு நீதி கிடைக்குமென நம்புகிறேன்” என்று விஷால் பதிவிட்டுள்ளார்.